gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Circular polas autoestradas portuguesas será máis caro e precisará dun identificador
Martes, terza feira, 27 de setembro de 2022
A PARTIR DO 1 DE XULLO
Os condutores estranxeiros deberán solicitar un dispositivo electrónico de pago propio, que poderá ser adquirido nas estacións de servizo portuguesas.
Tags: condutores peaxe Portugal telepeaxe vehículos
Malia as protestas xurdidas a unha e outra beira do Miño, o goberno portugués anunciou xa a supresión da gratuidade das autoestradas máis transitadas, as chamadas SCUT (autoestradas sen custos para o usuario), entre as que se atopan a da Costa da Prata, do Grande Porto e do Litoral Norte, é dicir, algunhas das máis empregadas por traballadores e visitantes galegos.
Non se poderá pagar con moedas nin tarxeta de crédito
A partir do próximo 1 de xullo, quen queira circular por unha destas tres vías está obrigado a contar cun identificador de cobro electrónico ou, do contrario, estará a cometer unha infracción que podería chegar a ser sancionada até con tres mil euros, no caso de reincidencia. No caso dos vehículos portugueses e para suavizar a impopular medida, o goberno vai financiar a distribución destes dispositivos, que serán gratuítos nos próximos seis meses (o custe é duns 19 euros por unidade).
Porén, para os vehículos de matrícula estranxeira o Decreto-Llei publicado esta segunda feira no Diario da República estabelece que deberán contar cun "dispositivo electrónico propio". Este dispositivo será necesario, xa que este será o único xeito de facer fronte á telepeaxe e non haberá cobro manual nin con tarxeta de crédito nas propias autoestradas.
Segundo adianta o texto legal, o dispositivo portugués poderá ser adquirido, en sistema de préstamo, nas áreas de servizo das vías afectadas. O identificador de pago estará así ou ben asociado a unha tarxeta de crédito ou ben será posíbel pagar no momento da súa compra unha cantidade mínima de gasto, que non será inferior a 50 euros. No momento da devolución do dispositivo, os condutores poderán solicitar o reembolso ben da fianza depositada na compra, ben da cantidade pagada e non utilizada.
Podes acceder aquí ao Decreto-Lei publicado no Diario da República con toda a información sobre o prezo de cada tramo e os detalles da medida.
Batalla contra a peaxe nas autoestradas do Norte de Portugal
O rexeitamento ao pago da peaxe une a empresarios galegos e portugueses
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Todos os vehículos que circulen polas autoestradas portuguesas deberán contar cun indentificador
A intención do goberno portugués de suprimir a gratuidade das autoestradas xa xerara diferentes protestas
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto